
SAISTOŠIE NOTEIKUMI
Jūrmalā
	2026. gada
	
	Nr.
	




	
	(protokols Nr. , . punkts)



Grozījumi Jūrmalas domes 2025. gada 28. augusta saistošajos noteikumos Nr. 27 “Par apbalvojuma “Gada balva kultūrā” organizēšanas kārtību”

	Izdoti saskaņā ar Pašvaldību likuma 44. panta otro daļu



Izdarīt Jūrmalas domes 2025. gada 28. augusta saistošajos noteikumos Nr. 27 “Par apbalvojuma “Gada balva kultūrā” organizēšanas kārtību” (Latvijas Vēstnesis, 2025, Nr. 170) šādus grozījumus:
1. Aizstāt 3.punktā vārdu “Pašvaldības” ar vārdiem “Jūrmalas valstspilsētas”.

2. Izteikt 8. punktu šādā redakcijā: 

“8. Komisija ar lēmumu var piešķirt Balvu šādās nominācijām:

 8.1. nominācija „Par mūža ieguldījumu Jūrmalas kultūras dzīves veidošanā”, pasniedzot Apbalvojumu par mūža ieguldījumu, piemiņas balvu un naudas balvu 1000,00 EUR apmērā pēc nodokļu nomaksas; 

8.2. nominācija „Gada balva kultūrā”, pasniedzot Goda rakstu, piemiņas balvu un naudas balvu 500,00 EUR apmērā pēc nodokļu nomaksas; 

8.3. nominācija „Par izciliem sasniegumiem Jūrmalas, Latvijas un starptautiskajos kultūras pasākumos, popularizējot Jūrmalas vārdu”, ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;
8.4. nominācija „ Gada radošais kolektīvs” (kori, ansambļi, deju kolektīvi, folkloras, teātra un citi radošie kolektīvi)” ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;
8.5. nominācija  „Gada cilvēks radošajā kolektīvā” (kolektīva vadītājs, diriģents, režisors, repetitors, koncertmeistars, kormeistars u.c.), ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;
8.6. nominācija “Par inovatīvu projektu īstenošanu Jūrmalas bibliotēkās un muzejos” ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas;
8.7. nominācija „Par spilgtāko kultūras pasākumu bērnu un/vai jauniešu auditorijai Jūrmalā”, ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas.”
2. Papildināt ar 11.¹ punktu šādā redakcijā: 
“11.¹ Naudas balvas tiek izmaksātas, pamatojoties uz Komisijas lēmumu, pārskaitot tās:
11.¹ 1. uz balvas saņēmēja norādīto individuālo bankas norēķinu kontu;
11.¹ 2. Noteikumu 8.4. apakšpunktā noteiktā naudas balva tiek pārskaitīta uz kolektīva  norēķinu kontu. Balva tiek piešķirta kolektīva darbības nodrošināšanai, papildus gadā piešķirtajam radošā kolektīva budžetam.”
3. Svītrot 15., 16. un 17. punktu.
4. Svītrot 33. punktu.
5. Aizstāt 1. pielikumā skaitli, interpunkcijas zīmi un vārdu “1. pielikums” ar vārdu “Pielikums”.
6. Svītrot 2. pielikumu.

	Priekšsēdētājs
	(paraksts*)
	J. Lediņš



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums
	1.1. Grozījumu mērķis ir aktualizēt un pilnveidot esošo Jūrmalas domes 2025. gada 28. augusta saistošo noteikumu Nr. 27 “Par apbalvojuma “Gada balva kultūrā” organizēšanas kārtību” normatīvo regulējumu, lai tas atbilstu pašvaldības kultūrpolitikas prioritātēm, kā arī aktuālajām vajadzībām kultūras nozares attīstībā Jūrmalas valstspilsētā. Vienlaikus grozījumu mērķis ir stiprināt Jūrmalas radošo kolektīvu darbību, veicinot to ilgtspēju, attīstību un konkurētspēju, kā arī sekmēt plašāku sabiedrības iesaisti kultūras procesos.
1.2. Grozījumi tiek veikti, ņemot vērā nepieciešamību aktualizēt pasākumu īstenošanas kārtību un precizēt atbalsta mehānismus. 
Saistošajos noteikumos paredzētā nominācija “Skatītāju simpātiju balva par spilgtāko kultūras pasākumu Jūrmalā” tika ieviesta ar mērķi veicināt iedzīvotāju līdzdalību un sabiedrības iesaisti pilsētas kultūras dzīves novērtēšanā. Tomēr pēdējo četru gadu statistikas dati liecina, ka iedzīvotāju aktivitāte balsojumā ir ļoti zema. Salīdzinot saņemto balsu skaitu ar gada laikā notikušo kultūras pasākumu skaitu un potenciālo auditoriju, balsojumā piedalās mazāk nekā 1% iedzīvotāju, kas norāda uz ierobežotu sabiedrības iesaisti un nepietiekamu nominācijas efektivitāti tās sākotnējā mērķa sasniegšanā. Vienlaikus spēkā esošā “Jūrmalas valstspilsētas attīstības programma 2023.–2029. gadam” kā vienu no prioritātēm kultūras pieejamības un sabiedrības līdzdalības sekmēšanai nosaka veidot konkrētām mērķauditorijām, jo īpaši bērniem un jauniešiem, vērstus kultūras pasākumus. 
Ņemot vērā minēto, kā arī nepieciešamību pilnveidot pašvaldības kultūras jomas atbalsta instrumentus un nodrošināt to atbilstību spēkā esošajiem politikas plānošanas dokumentiem, ir nepieciešams veikt grozījumus saistošajos noteikumos.

	2. Fiskālā ietekme uz pašvaldības budžetu 
	2.1. Saistošie noteikumi paredz papildus nominācijas izveidi (ko pasniedz ar Atzinības rakstu, piemiņas balvu un naudas balvu 300,00 EUR apmērā pēc nodokļu nomaksas),  veidojot fiskālu ietekmi uz pašvaldības budžetu, bet tās izveide nerada būtisku pašvaldības izdevumu palielināšanos vai samazinājumu. Nominācija tiek izveidota, iekļaujoties pasākumam piešķirtā budžeta ietvaros.
2.2.  saistošo noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. Saistošo noteikumu grozījumu regulējums attiecas uz fiziskām un juridiskām personām, kas vēlas izvirzīt, pieteikt un saņemt apbalvojumu Jūrmalas valstspilsētas pašvaldībā kultūras nozarē dažādās vecuma grupās;
3.2. Sociālā ietekme nav paredzēta;
3.3. Ietekme uz vidi nav paredzēta;
3.4. Ietekme uz iedzīvotāju veselību nav paredzēta;
3.5. Ietekme uz uzņēmējdarbības vidi nav paredzēta;
3.6. Ietekme uz konkurenci – nominācijas neierobežo brīvu un godīgu konkurenci.

	4. Ietekme uz administratīvajām procedūrām un to izmaksām
	Balvas nominācijām pieteiktos pretendentus izvērtē un lēmumu par apbalvošanu pieņem ar Jūrmalas valstspilsētas pašvaldības izpilddirektora rīkojumu izveidota konkursam pieteikto pretendentu vērtēšanas komisija.

	5. Ietekme uz pašvaldības funkcijām un cilvēkresursiem
	Saistošo noteikumu grozījumu veikšanai nav nepieciešams veidot jaunas pašvaldības institūcijas, darbavietas vai paplašināt esošo institūciju kompetenci.

	6. Informācija par izpildes nodrošināšanu
	Saistošo noteikumu grozījumu izpildi nodrošina Jūrmalas valstspilsētas administrācijas Kultūras nodaļa, papildus resursi nav nepieciešami.

	7. Prasību un izmaksu samērīgums pret ieguvumiem, ko sniedz mērķa sasniegšana
	Saistošo noteikumu grozījumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām 
	8.1. Saistošo noteikumu grozījumu izstrādes procesā tika izvērtēta līdzšinējās nominācijas “Skatītāju simpātiju balva par spilgtāko kultūras pasākumu Jūrmalā” piemērošanas prakse un analizēti statistikas dati par sabiedrības iesaisti balsojumā. Grozījumu sagatavošanā tika iesaistītas pašvaldības administrācijas atbildīgās struktūrvienības.

8.2. Saistošo noteikumu grozījumu izstrādes procesā tika vērtēta līdzšinējā Jūrmalas valstspilsētas kultūras iestāžu darbība, konsultējoties ar iesaistītajiem jomas speciālistiem.

8.3. Saistošo noteikumu grozījumu projekts normatīvajos aktos noteiktajā kārtībā tiks publicēts pašvaldības tīmekļvietnē sabiedrības viedokļa noskaidrošanai, nodrošinot iespēju privātpersonām iesniegt priekšlikumus un viedokļus par plānotajiem grozījumiem.



	Priekšsēdētājs
	(paraksts*)
	J. Lediņš

